সমকামিতা
মহিলা সমকামীদের বোঝাতে সবচেয়ে বেশি ব্যবহৃত শব্দটি হল লেসবিয়ান এবং পুরুষ সমকামীদের ক্ষেত্রে গে, যদিও গে কথাটি প্রায়শ সমকামী মহিলা ও পুরুষ উভয়কে বোঝাতেও সাধারণভাবে ব্যবহৃত হয়। নানা কারণে স্বঘোষিত সমকামীর সংখ্যা এবং মোট জনসংখ্যার মধ্যে সমলৈঙ্গিক সম্পর্কে আবদ্ধ মানুষের অনুপাত নির্ণয় করা দুঃসাধ্য। এই কারণগুলোর মধ্যে প্রধান হল সমকামভীতি ও বিপরীতকামবাদের সমর্থনজনিত বৈষম্যের কারণে অনেক সমকামী প্রকাশ্যে তাদের যৌনতা স্বীকার না করা। অন্যান্য প্রাণীদের মধ্যেও সমকামী আচরণের নিদর্শন নথিভুক্ত হয়েছে।
সমকামী সম্পর্কে গতানুগতিক চিন্তাধারা
সাম্প্রতিক গবেষণায় দেখা গিয়েছে, এইসমস্ত গতানুগতিক চিন্তাধারাকে "গেডার " তকমা দিয়ে সমকামি নারী বা পুরুষদের আলাদা করার এক ধরনের প্রবণতা দেখা যায়। যেখানে যৌন অভিমুখীতার চেয়ে তাদের বাহ্যিক আচরণ ও ব্যবহারই মূখ্য হয়ে থাকে।